cyanic-selkie/wikianc huggingface dataset:
আডিডাস
দেউলিয়াত্বের দ্বারপ্রান্ত থেকে ফিরে আসা
ডাসলার ভাতৃদ্বয়ের ব্যবসা আলাদা হওয়ার পর পুমা এবং এডিডাসের মধ্যে তিক্ত প্রতিদ্বন্দ্ব্বিতা তৈরি হয়। হারজোজেনাউয়াচ শহরটি যেন দু’ভাগে ভাগ হয়ে যায়। বাইরের কেউ সেখানে গেলে লোকে আগে লক্ষ্য করতো পুমা না এডিডাস কার বুট রয়েছে আগন্তুকের পায়ে। শহরের ফুটবল ক্লাব দু’টিও যেন ভাগ হয়ে যায়।  এএসভি হারজোজেনাউয়াচ ক্লাব এডিডাসকে সমর্থন করে আর ১এফসি হারজোজেনাউয়াচ ক্লাব সমর্থন করে পুমাকে।
গৃহস্থলির নানা কাজে যখন কাউকে ডাকা হত তখন তারা ইচ্ছে করেই এডিডাসের বুট পরে রুডলফের বাড়িতে যেত। রুডলফ তাদের বেসমেন্টে পাঠিয়ে দিতেন এবং সেখান থেকে বিনে পয়সায় পুমার জুতা নিতে বলতেন।
ডাসলার ভাইদের বিরোধের নিষ্পত্তি কখনো হয় নি। যদিও একই কবরস্থানে সমাহিত করা হয় তাদের। তবে যতটা সম্ভব দূরে সমাহিত করা হয়।
এডি ডাসলারের আলাদা পথচলা
১৯৪৯ সালের ১৮ আগস্ট ‘এডিডাস স্পোর্টসসুফ্যাব্রিক’ নামে নিবন্ধনের মাধ্যমে নতুন করে পথচলা শুরু করেন এডলফ ডাসলার। ৪৭ জন কর্মচারী নিয়ে হারজোজেনাউয়াচ শহরে কারখানা স্থাপিত হয়। একই দিনে একটি জুতারও নিবন্ধন করেন তিনি। এটি ছিল এডিডাসের বিখ্যাত থ্রি স্ট্রাইপ জুতা।
১৯৫৪ সালের বিশ্বকাপ কপাল খুলে দিল এডিডাসের
১৯৫৪ সালের বিশ্বকাপের ফাইনালে শক্তিশালী হাঙ্গেরীকে হারায় জার্মান ফুটবল দল। এ বিজয় যেন ট্রফির চেয়েও বেশি কিছু ছিল জার্মানীর জন্য। জার্মান ব্র্যান্ড এডিডাস আন্তর্জাতিক গণমাধ্যমের নজর কাড়ে। জার্মান ফুটবলারদের পায়ে ছিল এডিডাসের তৈরি ফুটবল বুট। এসব বুট ছিল প্রচলিত ইংলিশ বুটের চেয়ে হালকা এবং আরামদায়ক। মাঠের পরিস্থিতির সাথে মানিয়ে নিতে অনেক বেশি সহায়ক ছিল এসব বুট। ফুটবল মাঠের অপরিহার্য অঙ্গে পরিণত হয় এডিডাস।
জুতা উৎপাদনের পাশাপাশি অন্যান্য ক্রীড়াসামগ্রী উৎপাদন
১৯৬৭ সাল পর্যন্ত এডিডাস কেবল জুতাই বানিয়েছে। ১৯৬৭ সালে প্রথমবারের মত ট্র্যাকস্যুট বানায় তারা। এটি ছিল ফ্যানজ বিককেনবাউয়ের মডেলের ট্র্যাকস্যুট।
বিশ্বের সেরা এ্যাথলেটদের আস্থা অর্জন করেছিলেন এডলফ ডাসলার। এ্যাথলেটদের কাছ থেকে তিনি শুনতেন তাদের কি প্রয়োজন, কোথায় অসুবিধা। এসবের প্রতিফলন থাকতো তার পণ্যে।
খেলোয়াড় এবং এ্যাথলেটদের জন্য জুতা হল, পোশাক হল এবার কি? ১৯৭০ সালের বিশ্বকাপে অফিসিয়াল ফুটবল ‘টেলস্টার’ সরবরাহ করে এডিডাস। সাদা-কালো টিভিতে যাতে সহজে চোখে পড়ে সেভাবেই তৈরি হয়েছিল বলগুলো। পরের বিশ্বকাপগুলোতেও বল সরবরাহ করে এডিডাস।
ক্রীড়াঙ্গণের অনেকের পায়ে পৌঁছে যায় এডিডাসের থ্রি-স্ট্রাইপ জুতা। আর্জেন্টিনার জাতীয় ফুটবল দলের পায়ে ওঠে এডিডাসের জুতা। এডিডাসের বুট পায়ে পর্বতারোহণ করেন পর্বতারোহী রেইনহোল্ড মেসনার, জিমন্যাস্ট নাদিয়া ফমেনিসি নিখুঁতভাবে ১০ স্কোর করতে থাকেন এডিডাস পায়ে।
ডাসলারের মৃত্যু এবং ডাসলার পরিবারের নেতৃত্বের অবসান
১৯৭৮ সালে নিজের ৭৮তম জন্মদিনের কয়েকদিন আগে মারা যান এডলফ ডাসলার যিনি একা হাতে এডিডাসের উদ্ভাবনী কর্মকাণ্ড এগিয়ে নিচ্ছিলেন। তার মৃত্যুর পর হাল ধরেন স্ত্রী কেথ এবং ছেলে হর্স্ট ডাসলার। মায়ের মৃত্যুর দু’বছরের মাথায় আকস্মিকভাবে মারা যান হর্স্ট ডাসলার।
দেউলেত্বের দ্বারপ্রান্ত থেকে ফিরে আসা
ডাসলার পরিবারের অণুপস্থিতিতে এডিডাসের কর্মকাণ্ডে বিশৃঙ্খলা দেয়। নেতৃত্বের অভাব এবং প্রশ্নবিদ্ধ নানা পদক্ষেপের ধারাবাহিকতায় দেউলেত্বের দ্বারপ্রান্তে পৌঁছে যায় এডিডাস। তবে সেখান থেকে ফিরে আসার চমৎকার একটি গল্প আছে এডিডাসের। রবার্ট লুইস ড্রিফাস প্রধান নির্বাহী হিসেবে দায়িত্ব নেন। কঠিন কাজটিকে একটি সহজ কাজে পরিণত করেন। তার সাথে সহকারী হিসেবে ছিলেন ক্রিস্চিয়ান ট্যুরেস। তারা বুঝতে পেরেছিলেন এডিডাসের জন্য নতুন করে কিছু উদ্ভাবনের প্রয়োজন নেই। তাদের চোখে এডিডাস ছিল ঘুমিয়ে থাকা দানব। আগে এডিডাস বিক্রয়ের ওপর জোর দিত। কিন্তু এবার জোর দিল বিপণন বা প্রচারের ওপর। অবশ্য এসময়ও যে এডিডাসের উদ্ভাবনী কার্যক্রম থেমে ছিল তা নয়। এ্যাথলেট এবং খেলোয়াড়দের প্রতিযোগিতায় এগিয়ে দিতে নানা পণ্য নিয় আসে তারা।
২০০৬ সালে সালোমান গ্রুপ আলাদা হয়ে যায়, এডিডাস এজি নামে কাজ করতে থাকে ডাসলারের এডিডাস। এসময় এডিডাস রিবক এবং এর ব্র্যান্ড রকপোর্ট, রিবক সিসিএম হকি কিনে নেয়। ক্রীড়াসামগ্রী উৎপাদনের ক্ষেত্রে শীর্ষ দু’টি কোম্পানীর একটিতে পরিণত হয় এডিডাস। ২০১২ সালে কোম্পানীটির আয় ছিল ৩৪.৪৮ বিলিয়ন ইউরো।-->
বন্দনা শানভাগ
বন্দনা পান্ডুরং শানভাগ (জন্ম ১৯ সেপ্টেম্বর ১৯৬৫) একজন মহিলা ভারতীয় প্রাক্তন ট্র্যাক এবং ফিল্ড অ্যাথলেট, যিনি ১৯৮৮ অলিম্পিকে ৪ x ৪০০ মিটার রিলে দৌড়ে ভারতের প্রতিনিধিত্ব করেছিলেন। তিনি একজন খো-খো খেলোয়াড়ও। তিনি সিঙ্গাপুরে অনুষ্ঠিত ১৯৮৭ এশিয়ান অ্যাথলেটিকস চ্যাম্পিয়নশিপে মহিলাদের ৪০০ মিটার দৌড়ে রৌপ্য পদক জিতেছিলেন। ভারতীয় ক্রীড়ায় অসামান্য কৃতিত্বের জন্য তিনি অর্জুন পুরস্কারে ভূষিত হন।
তিনি বিবাহিত, তার একটি মেয়ে আছে এবং ম্যাঙ্গালোরে স্থায়ী হয়েছেন।
শেখ আব্দুর রহিম
সাহিত্যজীবন
শেখ আব্দুর রহিম বাংলার মুসলমান সমাজের উন্নয়নের জন্য কাজ করতেন। তার লেখালেখির বিষয় ছিল মুসলিম ইতিহাস ও সংস্কৃতি।
তার সাহিত্যকর্ম স্কুল লেভেল থেকে মাধ্যমিক, উচ্চমাধ্যমিক ও গ্রাজুয়েশন লেভেলের বাংলা সাহিত্যের পাঠ্যপুস্তকে পড়া হয়।
রচনাবলী
ড. খালেদ মাসুকে রাসুল কর্তৃক লিখিত শেখ আব্দুর রহিম এর জীবনী ইসলামিক ফাউন্ডেশন হতে প্রকাশিত হয়।
রেবিয়েনক
রেবিয়েনক উত্তর স্লোভাকিয়ার টাট্রা পর্বতমালার একটি ছোট স্কি রিসর্ট।এটি Starý Smokovec–Hrebienok funicular দ্বারা Starý Smokovec শহরের সাথে সংযুক্ত, যা টাট্রা ইলেকট্রিক রেলওয়ের অংশ।
তিং লিরেন
তিং লিরেন (丁立人; ফিনিন: Dīng Lìrén; আ-ধ্ব-ব:[tíŋ lîʐə̌n]; জন্ম ২৪শে অক্টোবর, ১৯৯২) একজন চীনা গ্র্যান্ডমাস্টার দাবাড়ু ও দাবার বর্তমান বিশ্ব শিরোপাধারী (বিশ্ব দাবা চ্যাম্পিয়ন)। তিনি চীনের ইতিহাসের সবচয়ে বেশি রেটিংপ্রাপ্ত দাবাড়ু। তিনি তিন বার চীনের জাতীয় শিরোপা জয় করেন। তিনি প্রথম চীনা হিসেবে ফিদে বিশ্ব মর্যাদাক্রয়ে ২৮০০ ইলো রেটিং মাইলফলকটি অতিক্রম করেন। ২০১৬ সালের জুলাই মাসে দ্রুতগতির ঝটিকা দাবা (ব্লিৎস চেস) শ্রেণীর খেলায় তার রেটিং ছিল ২৮৭৫, যা ছিল সেসময় বিশ্বের সর্বোচ্চ রেটিং।
তিং ২০১৭ সালের আগস্ট থেকে ২০১৮ সালের নভেম্বর মাস পর্যন্ত ধ্রুপদী দাবা খেলায় ২৯টি জয় ও ৭১টি অমীমাংসিত খেলা নিয়ে টানা মোট ১০০টি খেলায় অপরাজিত ছিলেন, যা উচ্চস্তরের দাবার ইতিহাসে এক অভূতপূর্ব ঘটনা বা রেকর্ড ছিল। তবে ২০১৯ সালে ম্যাগনাস কার্লসেন সেটি ভঙ্গ করেন। তিনি ২০২২ সালে রুশ দাবাড়ু ইয়ান নিয়েপোমনিয়াশি-র পেছনে থেকে ক্যান্ডিডেট টুর্নামেণ্ট ২০২২-এ দ্বিতীয় স্থান লাভ করেন, কিন্তু ২০২৩ সালে ইয়ানকে পরাজিত করে বিশ্ব শিরোপা জয় করেন। পূর্ববর্তী শিরোপাধারী ম্যাগনাস কার্লসেন শিরোপা রক্ষা করতে অস্বীকৃতি জানালে তিং ও ইয়ানের মধ্যে এই শিরোপা নির্ধারণী খেলাগুলি হয়। প্রথম ১৪টি খেলা শেষে প্রত্যেকে ৩টি করে জয় লাভ করেন। শেষে টাইব্রেকার খেলায় জিতে তিং বিশ্ব শিরোপা বিজয় করেন।
বিশ্ব শিরোপা বিজয়
তিং ২০২৩ সালে একটি দ্রুতগতির দাবা খেলার টাইব্রেকার ধারাবাহিকের ৪র্থ খেলায় কালো হিসেবে খেলে রুশ দাবাড়ু ইয়ান নিয়েপোমনিয়াশিকে পরাজিত করে বিশ্ব শিরোপা বিজয় করেন।
কুন কাস্টেলস
কুন কাস্টেলস (Koen Casteels; জন্ম: ২৫ জুন ১৯৯২) হলেন একজন বেলজীয় পেশাদার ফুটবল খেলোয়াড়। তিনি বর্তমানে জার্মান ক্লাব ভলফসবুর্গ এবং বেলজিয়াম জাতীয় দলের হয়ে গোলরক্ষক হিসেবে খেলেন।
২০০৭ সালে, কাস্টেলস বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৭ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০২০ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ৪ ম্যাচে অংশগ্রহণ করেছেন।
প্রারম্ভিক জীবন
কুন কাস্টেলস ১৯৯২ সালের ২৫শে জুন তারিখে বেলজিয়ামের বনহেইডেনে জন্মগ্রহণ করেছেন এবং সেখানেই তার শৈশব অতিবাহিত করেছেন।
আন্তর্জাতিক ফুটবল
কাস্টেলস বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৭ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৭ বছরে ৩৭ ম্যাচে অংশগ্রহণ করেছেন।
২০২০ সালের ৮ই সেপ্টেম্বর তারিখে, ২৮ বছর, ২ মাস ও ১৪ দিন বয়সে, বাম পায়ে ফুটবল খেলায় পারদর্শী কাস্টেলস আইসল্যান্ডের বিরুদ্ধে অনুষ্ঠিত ২০২০–২১ উয়েফা নেশনস লিগের ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ১৩ নম্বর জার্সি পরিধান করে খেলেছিলেন। ম্যাচটি বেলজিয়াম ৫–১ গোলের ব্যবধানে জয়লাভ করেছিল। বেলজিয়ামের হয়ে অভিষেকের বছরে কাস্টেলস সর্বমোট ১ ম্যাচে অংশগ্রহণ করেছেন।
পলানিয়াপন মিয়াপ্পান
পলানিয়াপন মিয়াপ্পান (பழனியப்பன் மெய்யப்பன்; জন্ম ৮ অক্টোবর ২০০০) একজন আমিরাতি ক্রিকেটার। ডিসেম্বর ২০১৯ সালে, তাকে ২০১৯ সংযুক্ত আরব আমিরাত ত্রি-দেশীয় সিরিজের জন্য ওডিআই স্কোয়াডে অন্তর্ভুক্ত করা হয়েছিল। তিনি ৮ ডিসেম্বর ২০১৯ এমার্কিন যুক্তরাষ্ট্রের বিপক্ষে সংযুক্ত আরব আমিরাতের হয়ে ওয়ানডে ক্রিকেটে অভিষেক করেছিলেন। পরে একই মাসে, ২০২০ অনূর্ধ্ব-১৯ ক্রিকেট বিশ্বকাপের সংযুক্ত আরব আমিরাতের স্কোয়াডে তাকে জন্য মনোনীত করা হয়েছিল।
জিগমে ওয়াংচুক
জিগমে ওয়াংচুক (Dzongkha: འཇིགས་མེད་དབང་ཕྱུག, Wylie:  'jigs med dbang phyug; 1905 – 30 March 1952) ভূটানের দ্বিতীয় ড্রূক গ্যালাপ (রাজা) ছিলেন। তিনি রাজা উগয়েন ওয়াংচুক জ্যেষ্ঠ পুত্র এবং ইংরেজি, হিন্দি ও বৌদ্ধ সাহিত্যে শিক্ষালাভ করেন।
তার রাজত্বের অধীনে, ভুটান বহির্বিশ্বের কাছ থেকে প্রায় সম্পূর্ণ বিচ্ছিন্নতা বজায় রেখেছিল, শুধুমাত্র ব্রিটিশ ভারতের  সঙ্গে সীমিত সম্পর্ক রাখা হয়েছিল। তার পুত্র, জিগমে দর্জি ওয়াংচুক তাকে স্থলাভিষিক্ত করেন।
অর্ধেন্দুভূষণ বর্ধন
thumb|অর্ধেন্দুভূষণ বর্ধন অর্ধেন্দুভূষণ বর্ধন (अर्धेन्दु भूषण वर्धन; ২৪ সেপ্টেম্বর, ১৯২৪ - ২ জানুয়ারি, ২০১৬) হলেন ভারতের অন্যতম প্রাচীন রাজনৈতিক দল ভারতের কমিউনিস্ট পার্টির (সি পি আই) প্রাক্তন সাধারণ সম্পাদক। তিনি বরিশালে জন্মগ্রহণ করেন এবং পনেরো বছর বয়সে নাগপুরে আসেন। তিনি অনেকগুলো নির্বাচনে অংশ নিলেও কেবল ১৯৫৭-তে মহারাষ্ট্র প্রাদেশিক পরিষদে নির্দল হিসেবে জেতেন। নাগপুর থেকে নির্বাচন করে তিনি ১৯৬৭ এবং ১৯৮০ সালের লোকসভা নির্বাচনে হারেন। ১৯৯০ সালের বছরগুলোতে তিনি দিল্লির রাজনীতিতে আসেন এবং পার্টির সাধারণ সম্পাদক হন; ১৯৯৬ সালে ইন্দ্রজিৎ গুপ্তের পরে তিনি সাধারণ সম্পাদক হিসাবে দ্বায়িত্ব পালন করেন।
সামাজিক দর্শন
সামাজিক দর্শন হলো নৈতিক মূল্যবোধ বিবেচনায় সামাজিক আচরণ, সমাজ ও সামাজিক প্রতিষ্ঠানের ব্যাখ্যা ও অধ্যয়ন। সামাজিক দার্শনিকগণ বর্তমানে রাজনৈতিক, আইনগত, নৈতিক ও সংস্কৃতি সংক্রান্ত প্রশ্নগুলো, উপন্যাস তাত্ত্বিক কাঠামো উন্নয়নকে সামাজিক প্রেক্ষাপটে ব্যাখ্যার উপর গুরুত্বারোপ করছেন।
উপবিষয়সমূহ
অধিকাংশ সময়ই সামাজিক দর্শন ও নৈতিক ও মূল্যবোধ তত্ত্বের উত্থাপিত প্রশ্নগুলোর মধ্যে সাদৃশ্য খুঁজে পাওয়া যায়। সামাজিক দর্শনের অন্যান্য রকমের মধ্যে রয়েছে রাজনেতিক দর্শন, এবং আইনশাস্ত্র, যেটি বৃহৎভাবে রাষ্ট্র ও সরকারের সমাজগুলোর সাথে সংশ্লিষ্ট। সামাজিক দর্শন, নীতিশাস্ত্র এবং রাজনৈতিক দর্শন সগুলোই সামাজিক বিজ্ঞানের অন্যান্য বিভাগের সাথে অন্তরঙ্গ সংযোগ রাখে। তার বদলে সামাজিক বিজ্ঞানের কেন্দ্রীয় আগ্রহের বিষয় বস্তু সামাজিক বিজ্ঞানসম্পর্কিত দর্শন।
প্রাসঙ্গিক বিষয়
সামাজিক দর্শনের সাথে জড়িত কিছু বিষয় হলো:
সামাজিক দার্শনিক
সামাজি দার্শনিকদের একটি তালিকা, যাদের অনেকেই সামাজিক দর্শন ছাড়া অন্য অনেক বিষয় নিয়ে কাজ করেছেন।
২০১৪–১৫ অস্ট্রেলিয়ায় কার্লটন মিড ত্রি-দেশীয় সিরিজ
২০১৫ কার্লটন মিড ত্রি-দেশীয় সিরিজ একদিনের আন্তর্জাতিক ক্রিকেট প্রতিযোগিতা হিসেবে অস্ট্রেলিয়ায় অনুষ্ঠিত হয়। অস্ট্রেলিয়া, ইংল্যান্ড ও ভারত দল এই ত্রি-দেশীয় সিরিজে অংশ নেয়। ২০১৫ ক্রিকেট বিশ্বকাপ প্রতিযোগিতার ফলে অস্ট্রেলিয়ায় পূর্বে অনুষ্ঠিত ত্রি-দেশীয় প্রতিযোগিতার ন্যায় এ প্রতিযোগিতাটি সম্পন্ন হয়নি। দলগুলো কেবলমাত্র দুইবার একে-অপরের বিপক্ষে অংশ নেয়।
দলের সদস্য
১ ২য় খেলায় ধীরগতিতে ওভার করার ফলে অস্ট্রেলীয় অধিনায়ক জর্জ বেইলিকে এক খেলার জন্য নিষেধাজ্ঞা প্রদান করা হয়। হোবার্টে অনুষ্ঠিত ৪র্থ খেলায় স্টিভ স্মিথ অধিনায়কত্ব করেন। ২ হোবার্টে অনুষ্ঠিত ৪র্থ খেলায় ডেভিড ওয়ার্নার বিশ্রামে থাকায় শন মার্শ ও ক্যামেরন হোয়াইটকে দলে অন্তর্ভুক্ত করা হয়। ৩ পেশীতে টান পড়ায় শেন ওয়াটসন বিশ্রামে যান। তার স্থলাভিষিক্ত হন মইসেস হেনরিকুইস।
গ্রুপ-পর্ব
পয়েন্ট পদ্ধতি:
প্রতিযোগিতায় দলসমূহের পয়েন্ট সমান হলে চূড়ান্ত খেলায় অংশগ্রহণের জন্য নিম্নবর্ণিত বিষয়াবলী অনুসরণ করা হবে:
খেলায় ফলাফল না এলে রান রেট প্রযোজ্য হবে না।
সর্বাধিক রান
উৎস:
সর্বাধিক উইকেট
উৎস:
এস এম কুদ্দুস জামান
এস এম কুদ্দুস জামান বাংলাদেশ সুপ্রিম কোর্টের হাইকোর্ট বিভাগের একজন বিচারপতি।
প্রারম্ভিক জীবন
জামানের জন্ম ১২ আগস্ট ১৯৬০ সালে তৎকালীন পূর্ব পাকিস্তানের রাজবাড়ী জেলার ভবানীপুরে। তিনি রাজবাড়ী সরকারি উচ্চ বিদ্যালয় এবং রাজবাড়ী সরকারি কলেজ থেকে যথাক্রমে ১৯৭৫ এবং ১৯৭৮ সালে স্নাতক হন। তিনি ঢাকা বিশ্ববিদ্যালয় থেকে যথাক্রমে আইন বিষয়ে ১৯৮২ এবং ১৯৮৩ সালে যথাক্রমে স্নাতক এবং স্নাতকোত্তর সম্পন্ন করেন।
জেরি ইয়াং
জেরি ইয়াং (Jerry Yang; ; ৬ই নভেম্বর, ১৯৬৮) একজন ইন্টারনেট উদ্যোক্তা এবং ইয়াহু! এর অন্যতম প্রতিষ্ঠাতা।
শৈশব
জেরি তাইওয়ানের তাইপেই এ জন্মগ্রহণ করেন। তিনি দুই বছর বয়সে বাবাকে হারান। দশ বছর বয়সে মা ও ছোট ভাইসহ ক্যালিফোর্নিয়ায় চলে যান।
শিক্ষাজীবন
জেরি স্ট্যানফোর্ড বিশ্ববিদ্যালয় থেকে তড়িৎ প্রকৌশলে ব্যাচেলর অব সায়েন্স এবং মাস্টার অব সায়েন্স ডিগ্রি অর্জন করেন।
ইয়ান নিয়েপোমনিয়াশি
ইয়ান আলেক্সান্দ্রোভিচ নিয়েপোমনিয়াশি (Ян Алекса́ндрович Непо́мнящий; জন্ম ১৪ই জুলাই, ১৯৯০) একজন রুশ গ্র্যান্ডমাস্টার দাবাড়ু। তিনি ২০২৩ সালে বিশ্বের দ্বিতীয় সেরা দাবাড়ু ছিলেন। তিনি প্রথমে ২০২১ সালে ম্যাগনাস কার্লসেনের বিরুদ্ধে ও পরবর্তীতে ২০২৩ সালে তিং লিরেনের বিরুদ্ধে দাবার বিশ্ব শিরোপা নির্ধারণী ধারাবাহিক খেলায় পরাজিত হন। ইউক্রেনে রাশিয়ার আগ্রাসনের কারণে রাশিয়াকে আন্তর্জাতিক ক্রীড়াঙ্গনে নিষিদ্ধ করা হলে তিনি ২০২৩ সালের শিরোপা খেলাতে রাশিয়ার প্রতিনিধিত্ব করতে পারেননি, বরং ফিদের পতাকার অধীনে খেলেন।
টোঙ্গা ফুটবল অ্যাসোসিয়েশন
এই সংস্থাটি টোঙ্গার পুরুষ, নারী এবং অনূর্ধ্ব-২৩ দলের পাশাপাশি ঘরোয়া ফুটবলে টোঙ্গা মেজর লীগ এবং টোঙ্গা কাপের মতো প্রতিযোগিতার সকল কার্যক্রম পরিচালনা করে। বর্তমানে টোঙ্গা ফুটবল অ্যাসোসিয়েশনের সভাপতির দায়িত্ব পালন করছেন লর্ড ভিহালা এবং সাধারণ সম্পাদকের দায়িত্ব পালন করছেন লুইস আহো।
জিজি আদেল
জিজি আদেল (زيزي عادل))২৬শে অক্টোবর ১৯৮৭ সালে কুয়েতে জন্ম গ্রহণ করেন। তিনি একজন মিশরীয় গায়ীকা। ২০০৫ সালে স্টার একাডেমীর দ্বিতীয় সিরিজে প্রবেশের সময় অ্যাডেল সবার মনোযোগ আকর্ষণ করেন, তিনি সেখানে সেমি ফাইনালে পৌঁছান এবং হিশাম আব্দুলরাহমান ও আমানি সুইসির পরে তিনি স্থান দখল করেন।
স্টার একাডেমির পর
জিজি আদেল ২০০৭ সালের এআরটি এর সেরা নতুন শিল্পী এবং জহরাত আল কালেজের সেরা অ্যালবাম জিতেছেন।  বর্তমানে তিনি আরবি সঙ্গীত ইনস্টিটিউট এ অধ্যয়নরত।
২০০৯ সালে অ্যাডেলের দ্বিতীয় অ্যালবাম ওয়াদ আলিয়া ( প্রতিশ্রুত উচ্চ ) মুক্তি পায় যার মধ্যে 10 টি গান ছিল।
আলো আমার আলো
আলো আমার আলো হল একটি জনপ্রিয় বাংলা চলচ্চিত্র যা পরিচালনা করেন পিনাকী ভূষণ মুখোপাধ্যায়। এই চলচ্চিত্রটি ১৯৭১ সালে চারু চিত্র ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন পবিত্র চট্টোপাধ্যায়। এই চলচ্চিত্রটির মুখ্য চরিত্রে অভিনয় করেন উত্তম কুমার, সুচিত্রা সেন,  বিকাশ রায়, জহর রায়।
কাহিনী
চলচ্চিত্রটি বাবা-মা এবং পাঁচ ভাইবোনের একটি দরিদ্র পরিবার নিয়ে। পরিবারের গৃহস্থালীর দায়িত্ব বড় বোন পরিচালিত করে। অন্যপ্রান্তে একজন উচ্চপদস্থ কর্মকর্তা এবং একজন সমাজকর্মী যিনি একই সাথে একজন নারীও। পরিবারের দরিদ্র অবস্থার সুযোগ নিয়ে সে তাদের বড় মেয়েকে এক রাতের আনন্দের জন্য দেওয়ার জন্য তাদের অর্থ দেয়। দুর্ঘটনাক্রমে, সে তার স্মৃতিশক্তি হারায়। এদিকে, তার প্রতি অনুভূতি তৈরি হয় এবং তাকে তার স্মৃতিশক্তি ফিরিয়ে আনতে সাহায্য করে। তিনি তাকে তার সমস্ত অপরাধের জন্য ক্ষমা করে দেন এবং তার কাছে ফিরে যান কারণ সে বুঝতে পারে যে সে তার প্রেমে পড়েছে।
চার্লস লিন্ডবার্গ
চার্লস অগাস্টাস লিন্ডবার্গ (জন্ম: ৪ ফেব্রুয়ারি, ১৯০২ - মৃত্যু: ২৬ আগস্ট, ১৯৭৪) মিশিগান অঙ্গরাজ্যের ডেট্রয়েট এলাকায় জন্মগ্রহণকারী বিশিষ্ট আমেরিকান বিমান চালক, প্রকৌশলী ও পুলিৎজার পুরস্কার বিজয়ী ব্যক্তি। স্লিম, লাকি লিন্ডি এবং দ্য লোন ঈগল ডাক নামে তিনি পরিচিত ছিলেন। মে, ১৯২৭ সালে প্রথম ব্যক্তি হিসেবে একাকী বিরতিহীনভাবে যুক্তরাষ্ট্রের নিউইয়র্ক সিটি থেকে ফ্রান্সের প্যারিস পর্যন্ত বিমান চালনা করে আটলান্টিক মহাসাগর পাড়ি দেন।
প্রারম্ভিক জীবন
ডেট্রয়েটে ৪ ফেব্রুয়ারি, ১৯০২ তারিখে জন্মগ্রহণ করেন চার্লস লিন্ডবার্গ। শৈশবের কয়েক বছর মিনেসোটা এবং ওয়াশিংটনে অতিবাহিত করেন। তার বাবা মিনেসোটার ৬ষ্ঠ জেলার হয়ে কংগ্রেসে ১০ বছর প্রতিনিধিত্ব করেছেন। ম্যাডিসনের উইসকনসিন বিশ্ববিদ্যালয়ে প্রাতিষ্ঠানিকভাবে অধ্যয়ন করেন। কিন্তু নেব্রাস্কার লিঙ্কনে আকাশে উড়ার লক্ষ্যে প্রতিষ্ঠিত একটি বিদ্যালয়ে অধ্যয়নের জন্য দুই বছর পরই উইসকনসিন বিশ্ববিদ্যালয়ের পড়াশোনা ত্যাগ করেন। ১৯২২ সালে তিনি আকাশে উড়েন। প্রথম বিশ্বযুদ্ধের কার্টিস জেনি বিমান ক্রয় করেন। এ বিমান দিয়ে তিনি দক্ষিণের রাজ্য থেকে মধ্য-পশ্চিমের রাজ্যগুলোয় সুনিপুণভাবে বিমান পরিচালনা করতেন। চার বছর পর তিনি একটি মেইল প্লেনের পাইলট হন যা মিসৌরী ও শিকাগো শহরের মধ্যে সীমাবদ্ধ ছিল।
নিউইয়র্ক-প্যারিস ফ্লাইট
২৫ বছর বয়সী ইউ.এস. এয়ার মেইল পাইলট লিন্ডবার্গ আকস্মিকভাবে অর্তিয়েগ পুরস্কার জয় করেন ও বিশ্বব্যাপী জনপ্রিয় ব্যক্তিত্বে পরিণত হন। ১৯১৯ সালে নিউইয়র্কের রেমন্ড বি অর্টিগ নামীয় ফ্রাঙ্কো-আমেরিকান বিশ্বপ্রেমিকের আমন্ত্রণে ২৫,০০০ মার্কিন ডলার পুরস্কারের প্রতিযোগিতায় অংশগ্রহণে সিদ্ধান্ত নেন। এটি ছিল প্রথম নিরবিচ্ছিন্নভাবে আটলান্টিক মহাসাগর পাড়ি দিয়ে নিউইয়র্ক থেকে প্যারিসে পারাপারের বিমান চালনা। এক আসন ও এক ইঞ্জিনবিশিষ্ট স্পিরিট অব সেন্ট লুইস রায়ান মনোপ্লেন নিয়ে ২০ মে, ১৯২৭ তারিখে সকাল ৭:৫২ ঘটিকায় নিউইয়র্কের গার্ডেন সিটির রুজভেল্ট ফিল্ড থেকে দূরত্বের পথ অতিক্রমণের উদ্দেশ্যে উড্ডয়ন করেন। ৩৩ ঘণ্টা ৩২ মিনিট পর প্যারিসের কাছাকাছি লে বোরগেট বিমানবন্দরে নিরাপদে অবতরণ করেন। মানব ইতিহাসের প্রথম ব্যক্তিরূপে প্রথম দিন নিউইয়র্কে ও পরদিন প্যারিসে গমনের সৌভাগ্য অর্জন করেন। এরফলে বিশ্ববাসী তার এ অর্জনকে অত্যন্ত গুরুত্বসহকারে দেখে এবং তিনি ইউরোপ ও মার্কিন যুক্তরাষ্ট্রের জাতীয় বীরে পরিণত হন।
সম্মাননা
১৪ ডিসেম্বর, ১৯২৭ তারিখে কংগ্রেসের বিশেষ ধারায় মার্কিন যুক্তরাষ্ট্রের সর্বোচ্চ সামরিক সম্মাননা মেডেল অব অনার লাভ করার কথা ঘোষণা করা হয়। মূলতঃ যুদ্ধক্ষেত্রে বীরত্বগাঁথা রচয়িতাদেরকে এ পুরস্কার প্রদান করা হয়। ২১ মে, ১৯২৮ তারখি হোয়াইট হাউজে মার্কিন প্রেসিডেন্ট কুলিজ তাকে এ সম্মানে ভূষিত করেন।
পরবর্তীকালে তিনি মার্কিন যুক্তরাষ্ট্রের বিমান সেবা সংরক্ষণ বিভাগে কর্নেলরূপে কমিশন্ডপ্রাপ্ত হন। এছাড়াও তিনি বাণিজ্যিক বিমান সংস্থার কারিগরী পরামর্শদাতার ভূমিকায় অবতীর্ণ হয়েছিলেন। মেক্সিকো, মধ্য আমেরিকা এবং ওয়েস্ট ইন্ডিজে শুভেচ্ছা সফরে যান। ১৯২৯ সালে ইউকাতান এবং মেক্সিকো ও ১৯৩১ সালে দূরপ্রাচ্য গমন করেন। ১৯৩৩ সালে আটলান্টিক মহাসাগরীয় এলাকার ৪৮,০০০ কিলোমিটারের অধিক দূরত্বের বিমান পথ ও অবতরণ ক্ষেত্রের জরীপ করেন। নোবেল পুরস্কার বিজয়ী ফরাসি সার্জন ড. আলেক্সিজ কারেলের সাথে যৌথভাবে কৃত্রিম হার্ট পাম্পের মানোন্নয়নে একযোগে কাজ করে যান।
জীব পুনরুজ্জীবন পরীক্ষা
জীব পুনরুজ্জীবন পরীক্ষা (Опыты по оживлению организма, Experiments in the Revival of Organisms) হল ডেভিড ইয়াশিন দ্বারা পরিচালিত ১৯৪০ সালের একটি চলচ্চিত্র, এটি ডাক্তারি পরীক্ষায় প্রমাণিত মৃত জীবের পুনরুত্থানের বিষয়ে সোভিয়েত গবেষণাকে নথিভুক্ত করে। ধারণকৃত চলচ্চিত্রের অপারেশনগুলি, সেইসাথে এটিতে প্রদর্শিত হৃৎপিণ্ড-ফুসফুস মেশিন অটোজেক্টরের নকশা সের্গেই ব্রুখোনেনকো করেছিলেন, যার ধারণকৃত চলচ্চিত্রে কাজটি হৃদপিণ্ডের কপাটিকায় প্রথম অপারেশনের দিকে পরিচালিত করেছিল বলে জানা যায়।
সারমর্ম
বাম|thumbtime=21|থাম্ব|চলচ্চিত্রটির সম্পূর্ণ ইংরেজি সংস্করণ চলচ্চিত্রটি চিকিৎসা পরীক্ষার একটি ক্রম চিত্রিত এবং আলোচনা করে। চলচ্চিত্রটির ইংরেজি সংস্করণটি শুরু হয় ব্রিটিশ বিজ্ঞানী জে বি এস হ্যালডেনের উপস্থিতিতে এবং আলোচনার মাধ্যমে যে তিনি কীভাবে ব্যক্তিগতভাবে একটি সর্ব-রুশ শারীরবৃত্তীয় কংগ্রেসে চলচ্চিত্রটিতে পরিচালিত পদ্ধতিগুলি দেখেছেন। রুশ সংস্করণে এই ব্যাখ্যার অভাব রয়েছে। পরীক্ষাগুলি একটি কুকুরের হৃৎপিণ্ড দিয়ে শুরু হয়, যেটা শরীর থেকে বিচ্ছিন্ন দেখানো হয়; চারটি টিউব এর অঙ্গের সাথে সংযুক্ত থাকে। রক্ত সরবরাহ করার জন্য একটি যন্ত্র ব্যবহার করে, হৃৎপিণ্ড এমনভাবে স্পন্দিত হয় যেমনটা এটি একটি জীবন্ত প্রাণীর মধ্যে হয়। চলচ্চিত্রটি তখন একটি ট্রেতে একটি ফুসফুস দেখায়, যা রক্তকে অক্সিজেন দিয়ে শ্বাসপ্রশ্বাস আকারে পরিচালিত হয়।
ফুসফুসের দৃশ্য অনুসরণ করে দর্শকদের অটোজেক্টর দেখানো হয়, যেটি একটি হৃৎপিণ্ড-ফুসফুস মেশিন, যা একজোড়া রৈখিক ডায়াফ্রাম পাম্প, শিরাস্থ এবং ধমনীর সমন্বয়ে গঠিত, যা একটি জলাধারের সাথে অক্সিজেন বিনিময় করে। তখন দেখা যায় কুকুরের মাথায় অক্সিজেনযুক্ত রক্ত সরবরাহ করছে। মাথাটি বাহ্যিক উদ্দীপনার সাথে উপস্থাপিত হয়, যেটিতে এটি সাড়া দেয়। অবশেষে, একটি কুকুরের শরীর থেকে রক্ত বের করে হৃৎযন্ত্রের ক্রিয়া বন্ধ হওয়া নিশ্চিত করে ডাক্তারি মৃত (প্রাথমিকভাবে ফুসফুস এবং হৃৎপিণ্ডের কার্যকলাপের একটি অ্যানিমেটেড চিত্রের মাধ্যমে চিত্রিত করা হয়েছে) ঘোষণা করে। তারপরে এটি দশ মিনিটের জন্য রেখে দেওয়া হয় এবং হৃৎপিণ্ড-ফুসফুস মেশিনের সাথে সংযুক্ত করা হয়, যা ধীরে ধীরে প্রাণীর সঞ্চালনে রক্ত প্রত্যাবর্তন করে। কয়েক মিনিট পরে হৃৎপিণ্ড ফাইব্রিলেট হয়, তারপরে স্বাভাবিক ছন্দে এটি পুনরায় শুরু হয়। একইভাবে শ্বাস-প্রশ্বাস আবার শুরু হয় এবং মেশিনটি সংযোগ বিচ্ছিন্ন হয়ে যায়। পরবর্তী দশ দিনের মধ্যে কুকুরটি পদ্ধতিটি থেকে পুনরূজ্জীবিত হয় এবং একটি সুস্থ জীবনযাপন চালিয়ে যায়। চলচ্চিত্রটি অনুসারে এই পদ্ধতিটি ব্যবহার করে বেশ কয়েকটি কুকুরকে জীবিত করা হয়েছিল, যার মধ্যে একটি ছিল বাবা-মায়ের একটি সন্তান যার উভয়কেই পুনরুজ্জীবিত করা হয়েছিল।
উৎপাদন
চলচ্চিত্রটির শুটিং হয়েছে মস্কোর পরীক্ষামূলক শারীরবিদ্যা এবং থেরাপি প্রতিষ্ঠানে। অপারেশনের কৃতিত্ব ডাক্তার সের্গেই ব্রুখোনেনকো এবং বরিস লেভিনসকভস্কিকে দেওয়া হয়, যারা মস্কোতে রুশ রোগবিদ্যাবিৎদের দ্বিতীয় কংগ্রেসে অটোজেক্টর নামে একটি বিশেষ হৃৎপিণ্ড-ফুসফুসের যন্ত্রপাতি প্রদর্শন করছিলেন, যাকে হৃৎপিণ্ড-ফুসফুস মেশিনও বলা হয়।
উত্তরাধিকার
থাম্ব|পদ্ধতির সেটআপ দেখানো একটি প্রতীয়মান চিত্র চলচ্চিত্রটি ১৯৪৩ সালে আমেরিকান-সোভিয়েত বন্ধুত্বের মহাসভায় এক হাজার মার্কিন বিজ্ঞানীর দর্শকদের দেখানো হয়েছিল। দর্শকরা ভেবেছিলেন যে চলচ্চিত্রটি "অনেক কথিত জৈবিক অসম্ভবকে সম্ভবের রাজ্যে নিয়ে যেতে পারে।"
ব্রুখোনেঙ্কো একই বছরে মানব রোগীদের ব্যবহারের জন্য অটোজেক্টরের একটি নতুন সংস্করণ তৈরি করেছিলেন; এটি বর্তমানে রাশিয়ার কার্ডিওভাসকুলার সার্জারির বাকুলেভ সায়েন্টিফিক সেন্টারের কার্ডিওভাসকুলার সার্জারির জাদুঘরে প্রদর্শিত হয়। ব্রুখোনেঙ্কোকে মরণোত্তর মর্যাদাপূর্ণ লেনিন পুরস্কারে ভূষিত করা হয়েছিল।
কিছু ভাষ্যকার চলচ্চিত্রটির সত্যতা নিয়ে প্রশ্ন তুলেছেন, এই কারণে যে আরও সন্দেহজনক পরীক্ষা-নিরীক্ষার কোনোটিই কোনো ফুল-ফ্রেম শটে দেখানো হয়নি। কিছু বিজ্ঞানী যারা চলচ্চিত্রটির পরীক্ষাগুলি দেখেছেন বলে দাবি করেছেন তাদের মতে, কৃত্রিম হৃদপিণ্ডের সাথে সংযুক্ত করা কুকুরের মাথাটি কয়েক মিনিটের জন্য বেঁচে ছিল, যা ছবিতে দাবি করা ঘন্টার বিপরীতে। সন্দেহের আরেকটি উৎস হল কুকুরের রক্ত ঝরানো এবং তারপরে তাদের জীবিত করা, কারণ মৃত্যুর ১০ মিনিটের পরে তাদের মস্তিষ্কের গুরুতর ক্ষতির সম্মুখীন হওয়া উচিত ছিল। ইনস্টিটিউটের রেকর্ড অনুযায়ী কুকুরগুলো মাত্র কয়েকদিন বেঁচে ছিল, চলচ্চিত্রের দাবি অনুযায়ী কয়েক বছর নয়।
চলচ্চিত্রে প্রদর্শিত হৃৎপিণ্ড-ফুসফুস মেশিন অটোজেক্টর নকশা এবং নির্মাণ করেছিলেন সের্গেই ব্রুখোনেঙ্কো, যার কাজটি হৃদপিণ্ডের কপাটিকার প্রথম অপারেশনের দিকে পরিচালিত করেছিল বলে জানা যায়। অটোজেক্টর আধুনিক ইসিএমও মেশিনের মতো, সেইসাথে আধুনিক নেফ্রোলজিতে রেনাল ডায়ালাইসিসের জন্য সাধারণত ব্যবহৃত সিস্টেমগুলির মতো।
নুজুদ আলী
রচনা
২০১০ - আমি নুজুদ, বয়স ১০ এবং তালাকপ্রাপ্ত, নিউইয়র্ক, ২০১০
আন্ডার কনস্ট্রাকশন
আন্ডার কনস্ট্রাকশন আন্তর্জাতিক খ্যাতিসম্পন্ন চলচ্চিত্র নির্মাতা রুবাইয়াত হোসেন পরিচালিত দ্বিতীয় বাংলাদেশি বাংলা চলচ্চিত্র। ২০১৫ সালে সিয়াটল চলচ্চিত্র উৎসবে প্রিমিয়ারের পর জানুয়ারি ২১, ২০১৬ বাংলাদেশে ছবিটি মুক্তি পায়। এছাড়াও ফ্রান্সে মুক্তি পাওয়ার পর ছবিটি ২০ টির অধিক সিনেমা হলে কয়েক সপ্তাহ যাবৎ প্রদর্শিত হয়।
কাহিনী সংক্ষেপ
এ ছবিতে সমকালীন ঢাকা শহরের প্রেক্ষাপটে রয়া নামের মধ্যবিত্ত এক নারীর আত্ম-অনুসন্ধানের চিত্র তুলে ধরা হয়েছে। থিয়েটারকর্মী রয়া মঞ্চে রবীন্দ্রনাথের ‘রক্তকরবী’ নাটককে বিনির্মাণের মধ্য দিয়ে নির্মাণাধীন ঢাকা শহরকে যক্ষপুরীর সঙ্গে প্রতিতুলনা করেন। অন্যদিকে গার্মেন্টস শ্রমিক ময়নার সঙ্গে রয়ার জীবনের তুলনার মধ্য দিয়ে নগরজীবনে নারীর সংগ্রামের ভিন্ন মাত্রা ফুটিয়ে তোলার প্রয়াস রয়েছে ছবিটিতে।।
চলচ্চিত্র উৎসব ও পুরস্কার
আন্ডার কন্সট্রাকশন বিভিন্ন আন্তর্জাতিক চলচ্চিত্র উৎসবে প্রদর্শিত ও পুরস্কৃত হয়েছে যার মধ্যে উল্লেখযোগ্যঃ
এছাড়াও এই চলচ্চিত্রের জন্য শ্রেষ্ঠ সংলাপ রচয়িতা ও শ্রেষ্ঠ রূপসজ্জা বিভাগে যথাক্রমে রুবাইয়াত হোসেন ও মানিক ৪১তম জাতীয় চলচ্চিত্র পুরস্কার ২০১৬ লাভ করেন।
নব্য রক্ষণশীল পার্টি (জাপান)
নব্য রক্ষণশীল পার্টি (এনসিপি) হলো জাপানের বর্তমানে বিলুপ্ত দুইটি রাজনৈতিক দলের অন্যতম। দুটি দলের মধ্যে প্রথমটি ২০০০ খ্রিষ্টাব্দের ২২শে এপ্রিল জাপানের গণতান্ত্রিক পার্টি (ডিপিজে)-এর ২১ জন নিম্নকক্ষ এবং ৬ জন উচ্চকক্ষের দলদ্রোহী সদস্য দ্বারা প্রতিষ্ঠিত হয়েছিল। এরপরে এটি ২০০২ খ্রিষ্টাব্দের ২৩ ডিসেম্বর এটি বিলুপ্ত হয়ে যায়। এরপর ডিপিজে-র হিরোশি কুমাগাই নামের একজন দলদ্রোহী ব্যক্তি একই নামে একটি নব্য রাজনৈতিক দল (党 新 党হোশু শিন্টো) প্রতিষ্ঠা করেন। ২০০৩ সালের নির্বাচনের পরে দলটি শেষ পর্যন্ত লিবারেল ডেমোক্র্যাটিক পার্টির সাথে একীভূত হয়ে যায়।
প্রথম নব্য রক্ষণশীল পার্টি
এনসিপি দলের সভাপতি নেতৃত্বে ছিলেন সাবেক তাকারুজাকা অভিনেত্রী শিকেজ ওগি। তৎকালীন নেতা ইচিরো ওজাওয়া রক্ষণশীল লিবারেল ডেমোক্র্যাটিক পার্টির সাথে জোট ছাড়ার সিদ্ধান্ত নেওয়ার পরে প্রতিষ্ঠাতা সদস্যরা লিবারেল পার্টি থেকে পদচ্যুত হন। নব্য রক্ষণশীল পার্টি, উদার গণতান্ত্রিক পার্টি এবং নতুন কোমেটো নিয়ে একটি তিন পক্ষের ক্ষমতাসীন জোটের অংশ হয়ে ওঠে। ২০০২ খ্রিষ্টাব্দের ২৩শে ডিসেম্বর এই এনসিপি ভেঙে দেওয়া হয়।
দ্বিতীয় নব্য সংরক্ষণশীল পার্টি
হিরোশি কুমাগাই এবং জাপানের আরও তিনজন অসন্তুষ্ট গণতান্ত্রিক পার্টি (টাকাও সাতো, জেনজিরো কানেকো এবং এরিকো ইয়ামতানি) ২০০২ খ্রিষ্টাব্দের ডিসেম্বর মাসে দল থেকে বিচ্ছিন্ন হয়ে যান এবং প্রথম নব্য রক্ষণশীল পার্টির প্রাক্তন সদস্যদের নিয়ে দ্বিতীয় নব্য রক্ষণশীল পার্টি গঠন করেন। এটি একটি রক্ষণশীল সংস্কারবাদী দল ছিল এবং একই সাথে চরম ডানপন্থী ছিল। ২০০৩ খ্রিষ্টাব্দের নভেম্বর মাসে অনুষ্ঠিত সাধারণ নির্বাচনের পর নব্য রক্ষণশীল পার্টি নির্বাচনের আগের নয়জন সদস্য থেকে কমিয়ে প্রতিনিধি সভায় মাত্র চারজন সদস্য প্রেরণ করে। নির্বাচনে পরাজিত নেতাদের মধ্যে দলের সভাপতি হিরোশি কুমাগাইও ছিলেন।
২০০৩ খ্রিষ্টাব্দের ১০ নভেম্বর, জাপানের তৎকালীন প্রধানমন্ত্রী জুনিচিরো কোইযুমির প্রস্তাবে এনসিপি উদার গণতান্ত্রিক পার্টির সাথে একীভূত হযয়ে যায়। এই প্রস্তাবের পর এনসিপির মহাসচিব তোশিহিরো নিকাই একীভূত হওয়ার বিষয়টি নিশ্চিত করেন। সর্বোপরি, উভয় পক্ষই রক্ষণশীল মনোভাবের ছিল।
২০০৩ খ্রিষ্টাব্দের ১০ নভেম্বর তারিখে দলের মহাসচিব নিকাই মন্তব্য করেন যে, "আমরা নম্রভাবে প্রস্তাবটি পেয়েছি এবং পার্টির মধ্যে আলোচনার পরে আমরা ভোটারদের যে প্রতিশ্রুতি দিয়েছিলাম সেই নীতিগুলি অর্জনের প্রস্তাবটি মেনে নিতে আমরা রাজি হয়েছি।"
কাথিয়াবাড়
কাথিয়াবাড় (કાઠિયાવાડ ) বা সৌরাষ্ট্র (સૌરાષ્ટ્ર) হল আরব সাগরের সীমান্তবর্তী প্রায় ৬১,০০০ km2 আয়তনবিশিষ্ট ভারতের পশ্চিম উপকূলের একটি উপদ্বীপ। এটি উত্তর-পশ্চিমে কচ্ছের রন এবং পূর্বে খাম্বাত উপসাগর দ্বারা আবদ্ধ। এটি উত্তর-পূর্ব দিকে গুজরাতের মূল ভূখণ্ডের সঙ্গে সংযুক্ত। এটি পার্বত্য দেশের দুটি বেল্ট এবং নয়টি নেতৃস্থানীয় নদী দ্বারা অতিক্রম করেছে। কাথিয়াবাড় বন্দর অন্তত ষোড়শ শতক থেকে ব্যবসায় ও বাণিজ্য কেন্দ্র হিসেবে সমৃদ্ধ ছিল।
নামকরণ
কাথিয়াবাড় শব্দের অর্থ কাথিদের ভূমি। কাথিরা হল এক রাজপুত উপজাতি, যারা অষ্টম শতাব্দীতে এই অঞ্চলে স্থানান্তরিত হয় এবং সমসাময়িক গুজরাতের দক্ষিণ-পশ্চিম উপদ্বীপ নিয়ন্ত্রণ করে। এ অঞ্চলে প্রচুর কাথি জনগোষ্ঠী ছিল এবং বিশেষ করে কয়েক শতাব্দী ধরে তারা মধ্য সৌরাষ্ট্রের অধীনে ছিল। যদিও কাথিরা ষোড়শ শতকের শেষের দিকে এই এলাকায় স্থানান্তরিত হয়েছে বলে বিশ্বাস করা হয়, তবুও তারা এই অঞ্চলের নথিভুক্ত ইতিহাসে একটি গুরুত্বপূর্ণ ভূমিকা পালন করেছে।
সৌরাষ্ট্র এবং এর প্রাকৃত নাম সোরাঠ শব্দদুটির অর্থ "ভাল রাষ্ট্র"। নামটি ১৫০ খ্রিস্টাব্দের জুনাগড় পাথরে পাওয়া যায়। এর পূর্বে চন্দ্রগুপ্ত মৌর্যের আমলে (৩২২–২৯৮ খ্রিস্টপূর্বাব্দ) সৌরাষ্ট্র পুষ্যগুপ্ত এবং অশোকের আমলে (২৬৮–২৩২ খ্রিস্টপূর্বাব্দ) যবন তুশস্পের অধীনস্থ ছিল।
ইতিহাস
কাথিয়াবাড় উপদ্বীপ প্রাচীন নিদর্শন দ্বারা চিহ্নিত এবং প্রাগৈতিহাসিক যুগ থেকে সিন্ধু সভ্যতার মাধ্যমে মহাভারতের প্রারম্ভিক সময় পর্যন্ত এর একটি নিরবচ্ছিন্ন ইতিহাস আছে। এটি বিশেষ করে ষোড়শ শতাব্দী থেকে বিংশ শতাব্দীর মাঝামাঝি পর্যন্ত কাথি জনগণের দ্বারা প্রভাবিত হয় এবং তাই উদীয়মান কাথিয়াবাড় নামটি সৌরাষ্ট্র অঞ্চলের একটি প্রিয় বিকল্প নাম হয়ে ওঠে। প্রতিহার শাসক মিহির ভোগের রাজত্বকালে গুর্জর সাম্রাজ্য ‌কাথিয়াবাড় থেকে বঙ্গোপসাগর পর্যন্ত গঠিত হয়। একটি হাদদোলা শিলালিপির মাধ্যমে নিশ্চিত হওয়া যায় যে গুর্জর, প্রথম প্রতিহারমহীপালের রাজত্বকালেও এই অঞ্চলে তার রাজত্ব অব্যাহত রাখেন।
ভূ-রাজনৈতিক প্রেক্ষাপটে, কাথিয়াবাড় এলাকা মূল সৌরাষ্ট্র গঠন করে। সামন্ততান্ত্রিক সময়ে, সৌরাষ্ট্রের নীতিগত বিভাজনের ফলে এটি কিছু দেশীয় রাজ্যের অধীনে পতিত হয়, যেমন রাজকোট রাজ্য, জামনগর রাজ্য, গোন্ডাল রাজ্য, ভাবনগর রাজ্য, ধারাঙ্গাধারা রাজ্য, মরভি রাজ্য, জসদান রাজ্য, জেটপুর রাজ্য, ভানকানার রাজ্য। যাইহোক, কাথিয়াবাড়ের প্রধান এলাকা এই ১০ জেলা নিয়ে গঠিত: রাজকোট, ভাবনগর, জামনগর, সুরেন্দ্রনগর, পোরবন্দর, আমরেলি, জুনাগড়, বোটাদ, মরভি, গির-সোমনাথ।
দীর্ঘ সময় ধরে, সোরাঠ নামটি এই অঞ্চলেই সীমাবদ্ধ ছিল যখন চুদাসামা রাজপুত (রা' সাম্রাজ্য) ৮৭৫ সাল থেকে ১৪৭৩ সাল পর্যন্ত এই অঞ্চল শাসন করে। একই সময়ে, এই অঞ্চলের দখলকৃত প্রধান রাজপুত গোত্রের মধ্যে ছিল ওয়ালা (কাথি), জেঠওয়া, রাইজাদা, চুদাসামা, গোহিল, ঝালা, জাদেজা, চাভদা, পারমার্স, পাটগির বা পারগির, সারভিয়া, সোলাঙ্কি, খুমান এবং খাচার। কাথিয়াবাড়ের অধিকাংশ রাজ্য ১৮২০ সালে ব্রিটিশ সাম্রাজ্যের অধীনে আনা হয়।
ভারতে একত্রীকরণ
১৯৪৭ সালে ভারতের স্বাধীনতার আগে, অধিকাংশ কাথিয়াবাড় অসংখ্য দেশীয় রাজ্যে বিভক্ত ছিল এবং স্থানীয় ক্ষমতাশালীদের দ্বারা শাসিত হিত। এই ক্ষমতাশালীরা স্থানীয় সার্বভৌমত্বের বিনিময়ে ব্রিটিশ অধীনতা স্বীকার করে নিয়েছিল। এই রাজ্যগুলি কাথিয়াবাড় এজেন্সি নিয়ে গঠিত ছিল। উপদ্বীপের বাকি অংশ, প্রধানত খাম্বাত উপসাগর বরাবর পূর্ব দিকে, ব্রিটিশ ভারতের বোম্বে প্রেসিডেন্সির অংশ হিসেবে সরাসরি ব্রিটিশ দ্বারা শাসিত জেলা ছিল, যা উপদ্বীপের কিছু অংশে অন্তর্ভুক্ত ছিল।
ভারতের স্বাধীনতার পর কাথিয়াবাড় রাজ্য ভারতে যোগদান করে। ১৯৪৭ সালে জুনাগড়ের মুসলিম শাসক তার অধিকৃত এলাকা নিয়ে পাকিস্তানে যোগ দেন। এতে প্রধানত হিন্দু জনসংখ্যা বিদ্রোহ করে, এবং তখন যুবরাজ পাকিস্তানে পালিয়ে যায়। এরপর একটি গণভোট অনুষ্ঠিত হয়, পরে এর ফলাফল অনুযায়ী রাজ্যটি ভারতীয় ইউনিয়নে একত্রিত করা হয়। কাথিয়াবাড় দেশীয় রাজ্যকে সাবেক প্রদেশ সৌরাষ্ট্রের দলভুক্ত করা হয়, যা ১৯৫০ সালে সৌরাষ্ট্র রাজ্যে পরিণত হয়। ১৯৫৬ সালে, সৌরাষ্ট্রকে বোম্বাই রাজ্যে একত্রিত করা হয়, এবং ১৯৬০ সালে বোম্বাই রাজ্য গুজরাত (কাথিয়াবাড়সহ) এবং মহারাষ্ট্র নতুন রাজ্যে ভাষা অনুযায়ী বিভক্ত করা হয়। দিউ ১৯৬১ সাল পর্যন্ত পর্তুগিজদের হাতে রয়ে যায়। যখন এটি ভারতীয় সৈন্যদের দ্বারা দখল করা হয়, তারপর ১৯৬৩ সালে গোয়া, দমন ও দিউ কেন্দ্রশাসিত অঞ্চলের অংশ হিসেবে ভারতে একীভূত হয়।
ভূগোল ও বাস্তুতন্ত্র
উপদ্বীপের অধিকাংশ প্রাকৃতিক গাছপালা জেরিক স্ক্রাব, উত্তর-পশ্চিম কাঁটা স্ক্রাব বন পরিবেশ অঞ্চলের অংশ। নিম্ন পাহাড়ের একটি অঞ্চল, যেটি গির পাহাড় নামে পরিচিত, উপদ্বীপের দক্ষিণ-কেন্দ্রীয় অংশ দখল করে আছে। এদের মধ্যে সর্বোচ্চ উচ্চতার হচ্ছে গিরনার।
গির জাতীয় উদ্যান এবং পারিপার্শ্বিক আয়োজকরা সর্বশেষ অবশিষ্ট এশীয় সিংহ জনমিতির আয়োজন করে। কাথিয়াবাড়ের অন্যান্য জাতীয় উদ্যানগুলি হল ব্ল্যাকবাক জাতীয় উদ্যান, খাম্বাত উপসাগরের ভেলাভাদার এবং জামনগরের কাছে কচ্ছের রনের মেরিন জাতীয় উদ্যান।
প্রধান শহর
কাথিয়াওয়ারের প্রধান শহরগুলি হচ্ছে- উপদ্বীপের কেন্দ্রে রাজকোট, কচ্ছের রনে জামনগর, খাম্বাত উপসাগরে ভাবনগর, সুরেন্দ্রনগর এবং গুজরাতের কেন্দ্রীয় অংশে ঐতিহাসিক শহর ওয়াধওয়ান, পশ্চিম উপকূলে পোরবন্দর, ঐতিহাসিক শহর দিউ, পূর্বে পর্তুগিজ ভারতের একটি দ্বীপ শহর এবং বর্তমান দাদরা ও নগর হাভেলি এবং দমন ও দিউ কেন্দ্রশাসিত অঞ্চলের অংশ, কাথিয়াবাড় দক্ষিণ উপকূলে অবস্থিত। এছাড়াও সোমনাথ শহর এবং এর বিখ্যাত মন্দির দক্ষিণ উপকূলে অবস্থিত।
সাহিত্য মন্তব্য
ঊনবিংশ শতাব্দীর প্রথম দিকে এই অঞ্চলের অবস্থা লেটিটিয়া এলিজাবেথ ল্যান্ডন তার কবিতা, সিন ইন কাথিয়াবাড় নীচে দেখানো মুদ্রণের উপর ভিত্তি করে (ট্রাভেলার্স এন্ড এসকর্ট, ১৮৩০) রচনা করেছিলেন।
সান্টাক্লজ
thumb|right|200px| ১৮৮১ সালে [[টমাস নাস্ট অঙ্কিত সান্টাক্লজের চিত্র; ক্লিমেন্ট ক্লার্ক মুরের সঙ্গে নাস্ট সান্টাক্লজের বর্তমান রূপকল্পটির সৃজনে সহায়তা করেছিলেন।]] thumb|right|200px| সান্টাক্লজের আধুনিক রূপকল্পটিতে তাঁকে ছোটো ছেলেমেয়েদের [[বড়দিন|বড়দিনের ইচ্ছেগুলির শ্রোতারূপে দর্শানো হয়।]]
সান্টাক্লজ (ইংরেজি: Santa Claus) পাশ্চাত্য সংস্কৃতির একটি কিংবদন্তি চরিত্র। তিনি সেইন্ট নিকোলাস (ইংরেজি: Saint Nicholas), ফাদার খ্রিষ্টমাস (ইংরেজি: Father Christmas), ক্রিস ক্রিঙ্গল (ইংরেজি: Kris Kringle) বা সাধারণভাবে "সান্টা" (ইংরেজি: "Santa") নামে পরিচিত। প্রচলিত বিশ্বাস অনুযায়ী, তিনি খ্রিষ্টমাস ইভ বা ২৪ ডিসেম্বর তারিখের সন্ধ্যায় এবং মধ্যরাতে অথবা ফিস্ট ডে বা ৬ ডিসেম্বর তারিখে (সেন্ট নিকোলাস ডে) ভাল ছেলেমেয়েদের বাড়ি বাড়ি ঘুরে তাদের উপহার দিয়ে যান। এই কিংবদন্তির উৎস ঐতিহাসিক চরিত্র উপহার-প্রদানকারী সেন্ট নিকোলাসের জীবন সংক্রান্ত সন্তজৈবনিক উপাদানসমূহ। গ্রিক ও বাইজানটাইন লোককথাতেও বাসিল অফ সিসেরিয়া সংক্রান্ত একই প্রকারের একটি কিংবদন্তির উপাখ্যান বর্ণিত হয়েছে। বাসিলের ফিস্ট ডে বা ভোজদিবস পয়লা জানুয়ারি গ্রিসে উপহার আদানপ্রদানের দিন।
সেন্ট নিকোলাসের প্রকৃত চিত্রটি ছিল এক বিশপের আলখাল্লা পরিচিত সন্তের চিত্র। কিন্তু আজকের সান্টাক্লজ সাধারণত হন কোনো স্থূলকায়, হাস্যমুখর এবং সাদা-দাড়িবিশিষ্ট ব্যক্তি; তার পরনে থাকে সাদা কলার ও কাফযুক্ত লাল কোট, সাদা কাফযুক্ত লাল ট্রাউজার্স, কালো চামড়ার বেল্ট ও বুটজুতো। ঊনবিংশ শতাব্দীতে বিশিষ্ট ক্যারিকেচারিস্ট ও রাজনৈতিক কার্টুনিস্ট টমাস নাস্টের প্রভাবে যুক্তরাষ্ট্র ও কানাডায় সান্টাক্লজের এই রূপটি জনপ্রিয়তা লাভ করে।  এই রূপকল্পের প্রচার ও তার জনপ্রিয়তার প্রসারে সহায়তা করে একাধিক গান, রেডিও, টেলিভিশন ও চলচ্চিত্র। যুক্তরাজ্য ও ইউরোপে সান্টাক্লজের রূপটি আমেরিকান সান্টার মতো হলেও এই অঞ্চলে তিনি ফাদার খ্রিষ্টমাস নামেই সমধিক পরিচিত।
সান্টাক্লজ-সংক্রান্ত একটি কিংবদন্তি অনুসারে, তিনি সুদূর উত্তরে এক চিরতুষারাবৃত দেশে বাস করেন। আবার সান্টাক্লজ-সংক্রান্ত আমেরিকান উপাখ্যান অনুসারে, তার নিবাস উত্তর মেরুতে। অন্যদিকে ফাদার খ্রিষ্টমাসের নিবাস মনে করা হয় ফিনল্যান্ডের, ল্যাপল্যান্ড প্রদেশের কোরভাটুনটুরি পার্বত্য অঞ্চলে। সান্টাক্লজ তার স্ত্রী মিসেস ক্লজ, অসংখ্য জাদুক্ষমতাসম্পন্ন এলফ, এবং আট-নয়টি উড়ন্ত বলগাহরিণের সঙ্গে বাস করেন। অপর একটি উপাখ্যান অনুসারে, সান্টাক্লজ সারা বিশ্বের শিশুদের একটি তালিকা প্রস্তুত করে তাদের আচরণ ("দুষ্টু" ও "লক্ষ্মী") অনুযায়ী দুই ভাগে ভাগ করেন। তারপর খ্রিষ্টমাস ইভের রাতে তিনি লক্ষ্মী ছেলেমেয়েদের খেলনা, লজঞ্চুস ও অন্যান্য উপহার দেন এবং কখনও কখনও দুষ্টু ছেলেমেয়েদের কয়লা দিয়ে যান। এই কাজ তিনি সম্পন্ন করেন তার কারখানায় কর্মরত এলফ ও তার স্লেজগাড়ির বাহক বলগাহরিণগুলির মাধ্যমে।
অন্যদিকে, শিশুদের সান্টাক্লজ-সংক্রান্ত বিশ্বাসগুলি শিক্ষা দেওয়ার বিপক্ষেও কেউ কেউ মত প্রকাশ করেন। কোনো কোনো খ্রিষ্টান মনে করেন, সান্টা সংস্কৃতি ধর্মীয় উৎস ও বড়দিনের উদ্দেশ্য থেকে জনসাধারণকে বিচ্যুত করছে। অন্যান্য সমালোচকদের মতে, সান্টাক্লজ-সংক্রান্ত উপকথাটি একটি সুবিন্যস্ত মিথ্যা; এবং যেকোনো পিতামাতার পক্ষেই তাদের ছেলেমেয়েদের এই মিথ্যা অস্তিত্বে বিশ্বাস স্থাপনে শিক্ষাদান অনৈতিক।. আবার কেউ কেউ সান্টাক্লজকে বড়দিনের ছুটির বাণিজ্যকরণের প্রতীক হিসেবে তার বিরোধিতা করে থাকেন।
ময়মনসিংহ থিয়েটার বোমা হামলা
ময়মনসিংহ থিয়েটার বোমা হামলা ছিলো চারটি ভিন্ন সিনেমা থিয়েটারে একটি সমন্বিত বোমা হামলা যা ২০০২ সালের ডিসেম্বরে বাংলাদেশের ময়মনসিংহ জেলাশহরে সংগঠিত হয়। এতে ২৭ জন নিহত এবং ২০০ জন আহত হয়েছিলো। এই বোমা হামলাটি চালিয়েছিল জামাত-উল-মুজাহিদীন নামক ধর্মীয় জঙ্গিগোষ্ঠী।
পটভূমি
বাংলাদেশের সাতক্ষীরায় একটি সার্কাস ও সিনেমা হলে বোমা হামলার দু'মাস পরে এই আক্রমণটি হয়। অপরাধ দমন বিরোধী অভিযান অপারেশন ক্লিন হার্ট চলাকালে এই হামলা হয়েছিল। অপারেশন কাজে জড়িত সৈন্যরা পরে উদ্ধার ও প্রাথমিক চিকিত্সার কাজে জড়িত হয়। বিস্ফোরণের পরে বাংলাদেশের গাইবান্ধায় একটি বোমা পাওয়া যায়।
আক্রমণ
ঈদের ছুটির পরে এই হামলাগুলো হয়েছিল, হামলাগুলোর লক্ষ্য ছিলো দর্শকপূর্ণ চলচ্চিত্র প্রেক্ষাগৃহ (সিনেমা হল)। ২০০২ সালের ৬ ডিসেম্বরে চারটি ভিন্ন প্রেক্ষাগৃহে এক সাথে চারটি বোমা বিস্ফোরণ হয়।
বিচার
২০০৭ সালে, বাংলাদেশ পুলিশ এই অপরাধে তিনজনকে অভিযুক্ত করে। এই সময় তদন্ত থেকে ৪৩ জনের নামও বাদ পড়েছিল যাদের নাম তৎকালীন বিএনপির সরকারে সময় অভিযোগপত্রে যোগ করা হয়েছিল, তারা সেই সময়ের বিরোধী দল বাংলাদেশ আওয়ামীলীগের সদস্য ও সাংবাদিক ছিল। রাজনৈতিক প্রতিহিংসার কারণে তৎকালীন ক্ষমতাসীন বাংলাদেশ জাতীয়তাবাদী দল সরকারের আমলে তাদের এই ৪৩ জনের নাম যুক্ত হয়েছিল বলে দাবি করা হয়। ২০১৭ সালের তথ্যমতে, এই মামলার কোনও রায় হয়নি এবং ক্ষতিগ্রস্থরা কোনও ক্ষতিপূরণ পাননি।
প্রতিক্রিয়া
বাংলাদেশের তৎকালীন প্রধানমন্ত্রী খালেদা জিয়া বিরোধী দল আওয়ামীলীগকে দোষ দিয়েছিলেন এই মর্মে যে সরকারকে অস্থিতিশীল করার জন্য এটি ছিল তাদের (আওয়ামী লিগের) একটি পরিকল্পিত আক্রমণ।
আংশিক পাতন
আংশিক পাতন হলো মিশ্রণের উপাদানসমূহের পৃথকীকরণ। রাসায়নিক যৌগকে এমন একটি তাপমাত্রায় উত্তপ্ত করে আলাদা করা হয় যখন মিশ্রণের এক বা একাধিক উপাদান বাষ্পীভূত হয়ে যায়। এই পৃথকীকরণের জন্য পাতন পদ্ধতি ব্যবহার করা হয়। সাধারণত এক বায়ুমণ্ডলীয় চাপে উপাদানগুলির স্ফুটনাঙ্কের পার্থক্য ২৫° সেন্টিগ্রেড (৪৫° ফারেনহাইট) এর চেয়ে কম হয়। স্ফুটনাঙ্কের পার্থক্য যদি ২৫° সেন্টিগ্রেডের চেয়ে বেশি হয় তবে সাধারণ পাতন পদ্ধতি ব্যবহৃত হয়।
পরীক্ষাগার সেটআপ
পরীক্ষাগারে আংশিক পাতনের জন্য সাধারণত বুনসেন বার্নার, গোলতলী ফ্লাস্ক, কনডেনসার এবং আংশিক কলামসহ অন্যান্য সাধারণ ল্যাবরেটরি কাচপাত্র এবং যন্ত্রপাতি ব্যবহার করা হয়।
একটি পরীক্ষাগার সেটআপে অন্তর্ভুক্ত থাকবে:
অন্নপ্রাশন
থাম্ব|শিশুর মামা ও মায়ের উপস্থিতিতে অন্নপ্রাশন (শিশুর মুখে প্রথমবার শক্ত খাবার খাওয়ানো) অনুষ্ঠান সম্পন্ন করা হচ্ছে। অন্নপ্রাশন, হিন্দুধর্মীয় সম্প্রদায়ের একটি বিশেষ উৎসব। দশবিধ শুদ্ধিজনক সংস্কারের অন্যতম একটি হচ্ছে অন্নপ্রাশন। অন্নের প্রাশন বা ভোজনকে অন্নপ্রাশন বলে। সন্তান ভূমিষ্ঠ হবার পর এ উৎসবের আয়োজন করা হয়। সন্তান যদি বালক হয়, তবে ৬ষ্ঠ কিংবা ৮ম মাসে এবং বালিকা হলে ৫ম কিংবা ৭ম মাসে অন্নপ্রাশন করতে হয়। এতে সন্তানের ‍মামার উপস্থিতি বাঞ্ছনীয়। এ উপলক্ষে আত্মীয়-স্বজনকে নিমন্ত্রণ করতে হয়। নিমন্ত্রিত আত্মীয়েরা আশীর্বাদ সহযোগে সাধ্যমাফিক উপহার সামগ্রী প্রদান করে।
গঙ্গারামপুর রেলওয়ে স্টেশন
গঙ্গারামপুর রেলওয়ে স্টেশন ভারতের পশ্চিমবঙ্গ রাজ্যের দক্ষিণ দিনাজপুর জেলার গঙ্গারামপুর শহরে অবস্থিত একটি রেলওয়ে স্টেশন। এটি গঙ্গারামপুর শহর এবং পার্শ্ববর্তী এলাকায় রেল পরিসেবা প্রদান করে করে। ২০০৪ সালে গঙ্গারামপুর স্টেশনটি নির্মিত হয়েছিল এবং প্রথম ট্রেনটি ৩০ ডিসেম্বর ২০০৪ এ চালু  হয়েছিল। এই স্টেশনটি গঙ্গারামপুর কলেজের নিকটবর্তী শহরের দক্ষিণ দিকে অবস্থিত।গৌড় এক্সপ্রেস, তেভাগা এক্সপ্রেস এবং বালুরঘাট-শিলিগুড়ি ইন্টারসিটি এক্সপ্রেস মত কয়েকটি এক্সপ্রেস ট্রেন, গঙ্গারামপুর রেলওয়ে স্টেশনে থামে।
আগফা
আগফা (Agfa) একটি বেলজিয়ান বহুজাতিক ব্যবসা প্রতিষ্ঠান যারা এনালগ ও ডিজিটাল ফটো ও ইমেজিং কাজে ব্যবহৃত দ্রব্রসামগ্রী প্রডাক্টস প্রস্তুত ও বাজারজাত করে। পাশাপাশি আগফার তথ্য প্রযু্ক্তি ব্যবসা আছে। বাংলাদেশে আগফা ব্রান্ডের নামে অনেক স্টুডিও আছে। এটি ফিল্ম, পেপার, ফটোল্যাব তৈরি করে থাকে। প্রতিষ্ঠানটির তিনটি বিভাগ রয়েছে। আগফা গ্রাঢিক্স, সমন্বিত প্রাক-ছাপার কাজ (prepress) এবং ইন্ডাস্ট্রিয়াল ইংকজেট সিস্টেমের ব্যবসা করে। আগফা হেল্‌থকেয়ার হাসপাতাল ও অন্যান্য স্বাস্থ্যসেবা প্রদানকারী প্রতিষ্ঠানে ইমেজিং যন্ত্র ও তার সাথে তথ্য প্রযুক্তি সরবরাহ করে। Agfa স্পেশিয়ালিটি প্রডাক্ট বিভিন্ন শিল্পে বিশেষায়িত পণ্য সরবরাহ করে।
কোম্পানির গঠন
কোম্পানির সদরদপ্তর বেলজিয়ামের মর্টসেলে অবস্থিত। আগফা ৪০ দেশে বিক্রয় কর্মকাণ্ড পরিচালনা করে। যে সব দেশে আগফার নিজস্ব বিক্রয় ব্যবস্থা নেই সে সব দেশে এজেন্ট ও বিক্রয় প্রতিনিধির মাধ্যমে ব্যবসা পরিচালনা করে। ২০১১ সালের শেষে, সারা বিশ্বে কোম্পানির মোট কর্মচারীর সংখ্যা ছিল ১১,৭২৮ জন। পৃথিবীর বিভিন্ন স্থানে আগফার কারখানা আছে। সবচেয়ে বড় কারখানা এবং রিসার্চ সেন্টারট বেলজিয়াম, যুক্তরাষ্ট্র, কানাডা, জার্মানি, ফ্রান্স, ইটালি এবং চায়নায় অবস্থিত।
১৯ নং ওয়ার্ড, কলকাতা পৌরসংস্থা
১৯ নং ওয়ার্ড, কলকাতা পৌরসংস্থা হল কলকাতা পৌরসংস্থার ২ নং বরোর একটি প্রশাসনিক বিভাগ। ভারতের পশ্চিমবঙ্গ রাজ্যের রাজধানী কলকাতা শহরের উত্তরাংশে আহিরীটোলা ও বেনিয়াটোলা অঞ্চলের কিয়দংশ নিয়ে এই ওয়ার্ডটি গঠিত। এই ওয়ার্ডটি শ্যামপুকুর বিধানসভা কেন্দ্রের অন্তর্গত।
বিবরণ
১৯ নং ওয়ার্ডের সীমানা নিম্নরূপ: উত্তর দিকে শোভাবাজার স্ট্রিট, পূর্ব দিকে রবীন্দ্র সরণি, দক্ষিণ দিকে বি. কে. পাল অ্যাভিনিউ, আহিরীটোলা স্ট্রিট থেকে হুগলি নদীর তীর এবং পশ্চিম দিকে হুগলি নদী।
জামিয়া সিরাজিয়া দারুল উলুম ভাদুঘর
ইতিহাস
মাদ্রাসাটি প্রতিষ্ঠায় মাওলানা এমরানকে সার্বিকভাবে সহযোগিতা করেন আব্দুল হান্নান, রফিকুল ইসলাম, মাওলানা মূসা ও আবু সাঈদ কাসেমী। প্রথম বছরেই ইবতেদায়ী থেকে নাহবেমীর পর্যন্ত ১৩৩ জন ছাত্র ভর্তি করানো হয়। পরবর্তী বছর এ সংখ্যা বৃদ্ধি পেয়ে ৪৭৬ জনে উন্নীত হয়। প্রতি বছর ক্রমান্নয়ে নাহবেমীর জামাত থেকে বৃদ্ধি পেতে পেতে ১৯৯৩ সালে মিশকাত জামাত পর্যন্ত পৌঁছে যায়। অতঃপর ছাত্রদের ক্রমবর্ধমান চাহিদার কারণে ২০০৪ সালে দাওরায়ে হাদিস (মাস্টার্স) খোলা হয়। এখানকার সকল ছাত্রই আবাসিক। ৬০ শতক জমির উপর মাদ্রাসার মূল ভবন অবস্থিত। প্রতিষ্ঠালগ্ন থেকে ১৯৯৫ পর্যন্ত প্রতিষ্ঠাতা মাওলানা এমরান মুহতামিমের দায়িত্ব পালন করেন। অতঃপর ১৯৯৫ থেকে ২০২০ পর্যন্ত মুহতামিমের দায়িত্বে পালন করেন মনিরুজ্জামান সিরাজী এবং দাওরায়ে হাদিস খোলার পর থেকে তিনিই শায়খুল হাদিসের দায়িত্ব পালন করেছিলেন। ২০২০ সালে তার মৃত্যুর পর মুহতামিম নিযুক্ত হন তানভীরুল হক সিরাজী।
আলহামদুলিল্লাহ
আলহামদুলিল্লাহ (ٱلْحَمْدُ لِلَّٰهِ, al-Ḥamdu lillāh) একটি আরবি বাক্যাংশ যার অর্থ সমস্ত প্রশংসা মহান আল্লাহর, কখনও কখনও আল্লাহকে ধন্যবাদ হিসেবে অনুবাদ করা হয়। এই শব্দগুচ্ছকে বলা হয় তাহমিদ (تَحْمِيد “প্রশংসা”) বা হামদালাহ (حَمْدَلَة)।
এই শব্দটি মুসলমানদের দ্বারা প্রায়শই ব্যবহৃত হয়, মুসলমানদের যেকোনো ভালো কাজের শেষে এই দোয়া পড়া আবশ্যক। এটি সাধারণত আরব খ্রিস্টান এবং আরবি ভাষার অন্যান্য অ-মুসলিম বক্তারাও ব্যবহার করেন।
অর্থ
বাক্যাংশটির তিনটি মূল অংশ রয়েছে:
এই বাক্যাংশটি কোরআনের প্রথম সূরার (সূরা ফাতিহা) দ্বিতীয় আয়াতে প্রথম পাওয়া যায়।
ঐতিহাসিক উৎসে ব্যবহার
জাবির ইবনে আব্দুল্লাহ একটি হাদীসে লিখেছেন, মুহাম্মদ (সাঃ) বলেছেন যে, আল্লাহকে সর্বাধিক স্মরণ করার জন্য লা ইলাহা ইল্লাল্লাহ হল সর্বোত্তম পুনরাবৃত্তি এবং সর্বোত্তম প্রার্থনা (দোয়া) হল আলহামদুলিল্লাহ। আবু দাউদ থেকে আনাস ইবনে মালিক লিখেছেন যে মুহাম্মদ (সাঃ) বলেছেন, "আল্লাহ তাঁর বান্দার প্রতি সন্তুষ্ট হন, যে বান্দা আলহামদুলিল্লাহ বলেন, যখন খাবারের অংশ গ্রহণ করেন এবং পানির খসড়া পান করেন।
শহীদ শামসুদ্দিন স্টেডিয়াম
শহীদ শামসুদ্দিন স্টেডিয়াম (সিরাজগঞ্জ জেলা স্টেডিয়াম নামেও পরিচিত)  বাংলাদেশের একটি জেলা পর্যায়ের স্টেডিয়াম। স্থাপনাটি সিরাজগঞ্জ জেলা র সদর থানায় সিরাজগঞ্জ পৌরসভার হোসেনপুরে স্টেডিয়াম ও সদর হাসপাতাল সড়কে পূর্বে অবস্থিত। স্টেডিয়ামটি বাংলাদেশের স্বাধীনতা যুদ্ধের ইতিহাস বিজরিত স্থান। এই স্টেডিয়ামে নিয়মিত খেলা আয়োজনের পাশাপাশি বাংলাদেশের দিবসসমূহের বিভিন্ন অনুষ্ঠান আয়োজিত হয়। বাংলাদেশের বেশীর ভাগ স্টেডিয়ামের মত এই ক্রীড়া স্থাপনাটিও জাতীয় ক্রীড়া পরিষদের অধিভূক্ত ও এবং স্থানীয় সিরাজগঞ্জ জেলা ক্রীড়া সংস্থার তত্বাবধায়নে রয়েছে।
ইতিহাস
বাংলাদেশ স্বাধীনতা অর্জনের পূর্বে স্থাপনাটি 'জিন্না স্টেডিয়াম' নামে পরিচিত ছিল। স্বাধীনতা যুদ্ধ শুরু হওয়ার পর সিরাজগঞ্জ অঞ্চলের মুক্তিযোদ্ধারা এই স্টেডিয়ামে অস্ত্র চালনার প্রশিক্ষণ নিতেন। পরবর্তীতে মুক্তিযুদ্ধে পাক হানাদার বাহিনীর নির্যাতনে নিহত আবুল কালাম শামসুদ্দিনের সম্মানে স্থাপনাটির নাম 'এ কে শামসুদ্দিন স্টেডিয়াম' করা হয়।
অবকাঠামো
শহীদ শামসুদ্দিন স্টেডিয়াম ১৩ একর ভূমির উপর নির্মিত। এটির মাঠ চারপাশে গ্যালারির জন্য অতিরিক্ত স্থান আছে। গ্যালারি অর্ধ নির্মিত। গ্যালারিতে প্রবেশের চারটি প্রবেশপথ আছে। স্টেডিয়ামের বাহিরে দক্ষিণাংশে একটি জলাশয় রয়েছে।
আয়োজন
শহীদ শামসুদ্দিন স্টেডিয়ামে সিরাজগঞ্জ জেলা পর্যায়ের বিভিন্ন খেলাধুলা বিশেষ করে ক্রিকেট ও ফুটবলের নিয়মিত আয়োজন হয়। নিয়মিত ক্রীড়ানুষ্ঠান ছাড়াও স্টেডিয়ামটিতে বাংলাদেশের জাতীয় দিবসের কুচকাওয়াজ অনুষ্ঠানের জন্য ব্যবহৃত হয়।
২০০৩ সালের ১৮-২৯ জুন জাতীয় ফুটবল চ্যাম্পিয়নশিপ (বাংলাদেশ)-এর সিরাজগঞ্জ অঞ্চলের বাছাইপর্বের খেলা এই স্টেডিয়ামে অনুষ্ঠিত হয়েছিল।
মিথ্যা জাগরণ
স্বপ্নেই মিথ্যা জাগরণ একটি প্রাণবন্ত এবং বিশ্বাসযোগ্য স্বপ্ন যেখানে কর্তা মনে করেন সে ঘুম থেকে জেগে গেছে কিন্তু বাস্তবে স্বপ্ন দেখছেন। এরুপ মিথ্যা জাগরণের পরে কর্তা স্বপ্নের মধ্যেই দৈনন্দিন কাজ যেমনঃ রান্না, পরিষ্কার করা, খাওয়া-দাওয়া এবং শৌচাগার ব্যবহার করার মত কাজ করে। এসময় কর্তা হয়তো স্বপ্নে শৌচাগার ব্যবহার করছে, কিন্তু বাস্তবে তিনি বিছানা আর্দ্র করার মত কাজ করে ফেলে। ঘুমের মধ্যে বিছানা ভিজানোর এটা একটা কারণ হতে পারে।
বাস্তবতা এবং অবাস্তবতা
কিছু সুনির্দিষ্ট বিষয় এসময় বাস্তবায়িত করা যায় না। যেমনঃ দেয়ালে রঙ করা অথবা কথা বলা কঠিন হয়ে পরে, কঠিন হয়ে পরে কোনো কিছু পড়া (লুসিড স্বপ্নে কোনো কিছু পড়া কার্যত অসম্ভব )।
পুনরাবৃত্ত
একই ঘুমে ভিতরেই স্বপ্নে মিথ্যা জাগরণ বারবার হতে পারে। কর্তা হয়তো ঘুমাতে ঘুমাতেই স্বপ্ন দেখছে যে, সে জেগেছে, প্রাতঃরাশ করছে, মুখ ধৌত করছে, নিয়মিত কাজ করতে করতেই আবার বিছানা থেকে ঘুম ভেঙে জেগে উঠলো (বাস্তবে তখনো ঘুমাচ্ছে)। পুনরায় সে প্রাতঃরাশ সহ দৈনন্দিন কাজ শুরু করলো। এটাকেই স্বপ্নের মধ্যে মিথ্যা জাগরণের পুনরাবৃত্ত বলে। বার্ট্রান্ড রাসেল দাবী করেছেন, তিনি সাধারণ সংজ্ঞাহীন অবস্থায় এরকম মিথ্যা জাগরণের ঘটনা প্রায় একশতের মত অনুভব করেছেন।
তথ্যসূত্র
Klartraum
সুমিত মালিক
সুমিত মালিক  (জন্ম ৯ই জানুয়ারি, ১৯৯৩) ভারতীয় ফ্রিস্টাইল কুস্তিগীর। যিনি ১২৫ কেজি বিভাগে প্রতিযোগিতা করেন। ২০১৮ কমনওয়েলথ গেমসে, তিনি স্বর্ণপদক লাভ করেন। ২০১৭ সালে তিনি এশিয়ান কুস্তি চ্যাম্পিয়নশিপে এবং কমনওয়েলথ কুস্তি চ্যাম্পিয়নশিপে উভয়েই রৌপ্য পদক জিতেছেন।
শৈশব
৯ জানুয়ারি ১৯৯৩ সালে কারর গ্রাম, রহতাক জেলা, হরিয়ানা, ভারতে তার জন্ম হয়। তিনি যখন ছোট ছিলেন তখন তার মা মারা যান, তখন তার মাতৃ-পিতামহ এবং পিতামহী তাকে দিল্লীতে তাদের বাড়িতে নিয়ে যান। সেখানে তার মামা ছত্রাসাল স্টেডিয়ামের একজন কুস্তিগীর ছিলেন, যার কাছ থেকে তিনি কুস্তিগীর হওয়ার অনুপ্রেরণা পান। ১৩ বছর বয়স থেকে তিনি ছত্রাসাল স্টেডিয়ামে প্রশিক্ষণ শুরু করেন।
২০১৭, এশিয়ান কুস্তি চ্যাম্পিয়নশিপ, নিউ দিল্লি
২০১৭ সালের এশিয়ান কুস্তি চ্যাম্পিয়নশিপে মালিকের প্রথম ম্যাচ ছিল কোয়ার্টার ফাইনাল, যেখানে তিনি জাপানের টাইকি যামামোটোকে ৬-৩ স্কোরে পরাজিত করেন। ৭-২ ব্যবধানে তাজিকিস্তানের ফার্কহোদ আনাকুলভের বিপক্ষে তার পরের ম্যাচে জয়ী হওয়ার পর, তিনি ফাইনালে ইরানের যাদুল্লাহ মোয়েব্বির কাছে ৬-২ ব্যবধানে পরাজিত হন এবং রৌপ্য পদক জিতেছিলেন।
২০১৭, বিশ্ব কুস্তি চ্যাম্পিয়নশিপ,প্যারিস, ফ্রান্স
২০১৭ বিশ্ব কুস্তি চ্যাম্পিয়নশিপ অংশগ্রহণ করেন, যেখানে মালিক প্রথম ম্যাচে রাশিয়ার আনজোর খিজরিভর কাছে পরাজিত হন। খিজরিভ চূড়ান্ত পর্যায় না যেতে পারার ফলে, রিপেচেজের মাধ্যমে ফিরে আসার আরেকটি সুযোগ আর হয়নি।
২০১৭, জাতীয় কুস্তি চ্যাম্পিয়নশিপ, ইন্দোর
নভেম্বর, ২০১৭ জাতীয় কুস্তি চ্যাম্পিয়নশিপে, ফাইনালে মালিক হিতেনদারকে পরাজিত করে ২০১৭-র জাতীয় কুস্তি চ্যাম্পিয়নশিপ জিতেছিলেন।
২০১৭, কমনওয়েলথ কুস্তি চ্যাম্পিয়নশিপ, জোহানেসবার্গ
২০১৭ সালের কমনওয়েলথ কুস্তি চ্যাম্পিয়নশিপের ফাইনালে মালিক হিতেনদারকে কাছে পরাজিত হন এবং রৌপ্য পদক জিতেছিলেন।
২০১৮, কমনওয়েলথ গেমস, গোল্ড কোস্ট
২০১৮ সালের কমনওয়েলথ গেমসে প্রথম ম্যাচে নরডিক ফরম্যাটে মালিক, ক্লডিও কোয়ামেেন মিয়েনিগা (পিএল) আহত হয়ে আর লড়তে না পারলে তিনি জিতে যান। দ্বিতীয় ম্যাচে ৬-৪ ব্যবধানে কানাডার কোরি জারভিসকে পরাজিত করেন এবং পরে তার বিরুধে কোরি জারভিস অভিযোগ করেন যে মালিক তার কান কামড়ে দেন ম্যাচে চলাকালীন, মালিককে শাস্তি দেওয়ার জন্য কোনও পদক্ষেপ নেয়া হয়নি, যদিও পরে মালিক স্বীকার করেন ও বলেন, 'মুরগির তন্দুরি মত স্বাদ ছিল না'। তৃতীয় ম্যাচে ১০-৪ স্কোরের মাধ্যমে পাকিস্তানের তৈয়ব রাজার (পিএল) বিপক্ষে সহজেই জয়লাভ করেন। শেষ ম্যাচে, সিনিভি বোল্টিকের সাথে মালিক ম্যাচের দ্বিতীয় ওয়াকওভার পান যখন সিনিভি বোল্টিক আহত হয়ে আর লড়তে না পারলে তিনি জিতে যান এবং স্বর্ণপদক জিতে নেন।
শেখ মুজিবুর রহমানের নামে নামকরণের তালিকা
এটি সেই সব সড়ক, ঘটনা, পুরস্কার, স্থাপনা, প্রতিষ্ঠান বা সংগঠন ইত্যাদির তালিকা যা বাংলাদেশের জাতির জনক, ১ম ও ৪র্থ রাষ্ট্রপতি ও ২য় প্রধানমন্ত্রী শেখ মুজিবুর রহমানের নামে নামকরণ করা হয়েছে। এই তালিকা প্রস্তাবিত নামের পরিবর্তনও অন্তর্ভুক্ত করেছে।
খুলনা নাট্য নিকেতন
খুলনা নাট্য নিকেতন বাংলাদেশের খুলনা জেলার শহীদ হাদিস পার্ক সংলগ্ন একটি মঞ্চ নাট্যগোষ্ঠী । শত বছরেরও বেশি সময়  পার করা এই ‘খুলনা নাট্য নিকেতনে’ নাটকের শুরু ডি এল রায়ের হাত ধরে। এর জন্ম ১৯০০ সালে। প্রথমে নাম ছিল ‘খুলনা থিয়েটার’, পরে ‘খুলনা নাট্য মন্দির’, এখন ‘খুলনা নাট্য নিকেতন’।
গিরিশ ঘোষ, শিশির ভাদুড়ি, ছবি বিশ্বাসের মতো অভিনেতারা এই মঞ্চে মানুষকে হাসিয়েছেন, কাঁদিয়েছেন। আনোয়ার হোসেনের মতো উজ্জ্বল অভিনেতার পা পড়েছে।
ইতিহাস
এই নাট্যশালার জন্ম মানুষের উৎসাহে। খুলনা শহর, আশপাশের জমিদার, ধনী ব্যবসায়ী, সংস্কৃতিসেবী, উৎসাহী নাট্যকর্মীরা একসঙ্গে শুরু করেছিলেন। সেই নাট্যকর্মীদের নাম এখনো স্মরণীয় হয়ে আছে থিয়েটারটির ইতিহাসে। তারা কুঞ্জবিহারী মুখার্জি, বিমলানন্দ দাশগুপ্ত, জানকীনাথ গুহ, প্রিয়নাথ দাশ, ডা. হরিমোহন সেন, গিরিজানাথ ঘোষ, জগদীশ চন্দ্র মিত্র। খুলনা থিয়েটারের প্রতিষ্ঠাতা সম্পাদক কুঞ্জবিহারী মুখার্জি, কোষাধ্যক্ষ বিমলানন্দ দাশগুপ্ত। তাদের ইচ্ছে ছিল, থিয়েটারের মাধ্যমে খুলনার মানুষের চিত্তবিনোদন। কলকাতার জোড়াসাঁকোর বিখ্যাত ঠাকুর পরিবারের   সংস্কৃতিচর্চার মতো থিয়েটারটির মাধ্যমে মানুষের চিত্ত বিকাশ করতে চেয়েছিলেন।
এটিই এ খুলনা শহরের প্রথম নাট্যমঞ্চ। প্রথম ঠিকানা ১১, কে ডি ঘোষ রোড। তবে সেখানে মঞ্চ ছিল না, অফিস ঘর ছিল। আহসান আহমেদ রোডের করোনেশন গার্লস স্কুলের (তখন এই স্কুলের এই নাম ছিল। এখন সরকারি করোনেশন মাধ্যমিক বালিকা বিদ্যালয়) উল্টো দিকে খোলা মাঠে মঞ্চ তৈরি করে তারা নাটক করতেন। বছর কয়েক পর থিয়েটারকর্মীরা ডি কে ঘোষ রোডের পুরনো ঠিকানায় গোলপাতার ঘর করলেন। নাটক হতে লাগল।